Návrh 

K o m u n i k é 

Vláda SR prerokovala návrh zákona o zmene a doplnení niektorých zákonov  súvisiacich so  zákonom o cenných papieroch  a investičných  službách. Návrh tohto zákona  obsahuje zmeny v právnych predpisoch súvisiace s návrhom zákona o cenných papieroch a investičných službách. Ide najmä o zmeny v súvislosti s novým členením cenných papierov z hľadiska ich obchodovateľnosti a v súvislosti so zmenou evidencie zaknihovaných cenných papierov.  
 
Predložený návrh zákona predpokladá najväčšie zmeny v zákone č.330/ 2000 Z.z. o burze cenných papierov a v zákone č.385/1999 Z.z. o kolektívnom investovaní, nakoľko  ide o súvisiace normy z oblasti kapitálového trhu.  V zákone o burze cenných papierov ide najmä o zmeny súvisiace so systémom vyrovnania burzových obchodov a o upresnenie podmienok  pre prijatie cenného papiera na trh burzy cenných papierov. V zákone o kolektívnom investovaní sa upresňujú niektoré ustanovenia týkajúce sa depozitára podielových fondov. 

Návrh 

K o m u n i k é 

          Vláda SR prerokovala návrh zákona o cenných papieroch a investičných službách,  ktorý má za cieľ  prispôsobenie legislatívneho prostredia v oblasti kapitálového trhu direktívam EÚ a vytvoriť priestor pre zefektívnenie inštitucionálnej stránky kapitálového trhu a zlepšiť úroveň ochrany klientov obchodníkov s cennými papiermi a investorov na kapitálovom trhu. 
  
Návrh zákona stanovuje  pravidlá pre poskytovanie investičných služieb a pravidlá kapitálovej primeranosti  obchodníkov s cennými papiermi, upravuje podmienky vydávania   cenných papierov na základe verejnej ponuky,  sprísňuje  požiadavky na úroveň poskytovania informácií zo strany emitentov cenných papierov a vytvára základný regulačný mechanizmus pre činnosť tzv. nebankových inštitúcii. 

K ochrany klientov obchodníkov s cennými papiermi prispeje podľa návrhu zákona aj Garančný fond investorov, z ktorého budú klientom vyplácané náhrady v prípade neschopnosti obchodníka s cennými papiermi  plniť svoje záväzky.